এস.কুপস

চয় সং-চওল () পেশাগতভাবে তার মঞ্চ নাম এস.কুপস () দ্বারা অধিক পরিচিত। তিনি একজন দক্ষিণ কোরিয়ান র‍্যাপার, গায়ক এবং গীতিকার। তিনি প্লেডিস এন্টারটেইনমেন্টের দক্ষিণ কোরিয়ান বয় ব্যান্ড সেভেন্টিনের নেতা এবং এর হিপ হপ দলেরও নেতা।

 প্রারম্ভিক জীবন 
সং-চওল ১৯৯৫ সালের ৮ই আগস্ট দক্ষিণ কোরিয়ার দেগুতে জন্মগ্রহণ করেন। তিনি সিউলের স্কুল অফ পারফর্মিং আর্টস থেকে পড়াশোনা করেন এবং তারপর হানইয়াং বিশ্ববিদ্যালয়ে ভর্তি হন। ২০২২ সালে তিনি আনিয়াং বিশ্ববিদ্যালয় থেকে স্নাতকোত্তর ডিগ্রি অর্জন করেন।

 পেশাগত জীবন 

 ২০০৯–২০১৪: অভিষেকের পূর্বে 
২০০৯ সালে এস কুপস প্লেডিস এন্টারটেইনমেন্টে যোগ দেন। এই প্রতিষ্ঠানে তিনি পরবর্তী ৬ বছরের জন্য প্রশিক্ষণ গ্রহণ করেন। ২০১৩ সালে তিনি সেভেন্টিন টিভির দ্বিতীয় সিজনে যোগ দেন। এটি একটি অনলাইন রিয়েলিটি শো যা প্লেডিসের প্রশিক্ষণার্থীদের পরিচয় করিয়ে দেয়। এই অনুষ্ঠানে আনুষ্ঠানিক আত্মপ্রকাশের আগে সেভেনটিনের সম্ভাব্য সদস্যদের দেখানো হয়। অনুষ্ঠানটি পর্যায়ক্রমে ইউস্ট্রিমে সম্প্রচারিত হত। অনুষ্ঠানটিতে প্রশিক্ষণার্থীরা নিজেদের প্রশিক্ষণ, গান গাওয়া, কোরিওগ্রাফি তৈরি এবং বিভিন্ন গেম খেলার অভিজ্ঞতা প্রদর্শন করত। অনলাইন শোতে লাইক সেভেনটিন শিরোনামের কনসার্টে অংশগ্রহণও অন্তর্ভুক্ত ছিল।

একজন প্রশিক্ষণার্থী হিসেবে তিনি অন্যান্য প্লেডিস এন্টারটেইনমেন্টের অন্যান্য শিল্পীদের কাজে অংশগ্রহণ করেছিলেন। যার মধ্যে অরেঞ্জ ক্যারামেলের প্রথম অ্যালবামে অভিনয় করা এবং নুয়েস্ট, হ্যালো ভেনাস, এবং আফটার স্কুল মিউজিক ভিডিওতে অভিনয় করা অন্তর্ভুক্ত।

 ২০১৫–বর্তমান: সেভেনটিন এবং একক কার্যকলাপ 
এস.কুপস ২০১৫ সালের ২৬ মে দক্ষিণ কোরিয়ান বয় ব্যান্ড সেভেনটিনের সদস্য এবং নেতা হিসেবে (ইপি) ১৭ ক্যারেটের মাধ্যমে আত্মপ্রকাশ করেন। আত্মপ্রকাশের পর থেকে এস.কুপস সেভেনটিনের ৭০টিরও বেশি গান লেখায় অংশগ্রহণ করেছেন।

২০১৯ সালে এক বিবৃতিতে জানানো হয় যে এস.কুপস কিছুদিনের জন্য বিরতি নেবেন। ফলে তিনি সেভেনটিনের অডে টু ইউ ওয়ার্ল্ড ট্যুরের কিছু অংশে অনুপস্থিত ছিলেন। সুস্থ হওয়ার পর, এস.কুপস ২০২০ সালের মার্চে আবার দলীয় কার্যক্রমে ফিরে আসেন।
বাম|থাম্ব|২০২৩ সালের মামা অ্যাওয়ার্ডসে বছরর সেরা অ্যালবামের পুরস্কার গ্রহণের জন্য তার বিরতি থেকে ফিরে আসেন এস.কুপস।
২০২৩ সালে এক বিবৃতিতে জানানো হয় যে এস.কুপস অ্যান্টিরিয়র ক্রুসিয়েট লিগামেন্ট (এসিএল) সার্জারি থেকে সেরে ওঠার জন্য দলীয় কার্যক্রম থেকে বিরতি নেবেন। এসময় তিনি সেভেনটিনের ফলো ট্যুরের কিছু অংশে অনুপস্থিত ছিলেন। তা স্বত্ত্বেও তিনি ২০২৩ সালের মামা অ্যাওয়ার্ডস এবং ৩৮তম গোল্ডেন ডিস্ক অ্যাওয়ার্ডসে উপস্থিত ছিলেন। এই অনুষ্ঠান দুটিতে সেভেনটিনের এফএমএল (২০২৩) অ্যালবাম ডেইসাং (গ্র্যান্ড প্রাইজ) জিতেছিল। তার আঘাতের ফলে তাকে দক্ষিণ কোরিয়ার সামরিক ফিটনেস শ্রেণীবিভাগের অধীনে গ্রেড ৫ হিসেবে শ্রেণীবদ্ধ করা হয়েছিল। এজন্য তাকে সামরিক পরিষেবা থেকে অব্যাহতি দেওয়া হয়। একই বছরের ৩১ ডিসেম্বর এস.কুপস "মি" নামে একটি ডিজিটাল গান প্রকাশ করে। গানটি তার এবং সেভেনটিনের নিয়মিত সহযোগী বুমজুর লেখা এবং প্রযোজিত।

২০২৪ সালের ফেব্রুয়ারিতে প্লেডিস ঘোষণা করেন যে তিনি ব্যান্ডমেট জিওংহানের সাথে ২০২৪ সালের মার্চ মাসে দলীয় কার্যক্রমে ফিরে আসবেন। ২০২৫ সালের জানুয়ারিতে এস.কুপসকে কোরিয়া মিউজিক কপিরাইট অ্যাসোসিয়েশনের পূর্ণ সদস্যপদ প্রদান করা হয়। এটি প্রতি বছর বেশ কয়েকজন সঙ্গীতশিল্পীকে দেওয়া হয় যারা তাদের সঙ্গীতের মাধ্যমে উচ্চ পরিমাণে রয়্যালটি অর্জন করেছেন।

২০২৫ সালে এস.কুপস সেভেন্টিনের চতুর্থ সাব-ইউনিটের সদস্য হিসেবে আত্মপ্রকাশ করে। ২৯ সেপ্টেম্বর তিনি এস.কুপস X মিংগ্যু (সি X এম) নামে মিংগ্যুর সাথে হাইপ ভাইবস নামে একটি ছয়-ট্র্যাকের অ্যালবাম প্রকাশ করেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:দক্ষিণ কোরীয় হিপ হপ রেকর্ড প্রযোজক
বিষয়শ্রেণী:দেগুর ব্যক্তি
বিষয়শ্রেণী:দক্ষিণ কোরীয় পুরুষ আইডল
বিষয়শ্রেণী:দক্ষিণ কোরীয় হিপ হপ সঙ্গীতজ্ঞ
বিষয়শ্রেণী:দক্ষিণ কোরীয় হিপ হপ সঙ্গীতশিল্পী
বিষয়শ্রেণী:কোরীয় ভাষার লেখা থাকা নিবন্ধ
বিষয়শ্রেণী:এইচকার্ডের সাথে নিবন্ধসমূহ